Rrant-as lmalayek: « Ahh! Xaṭi ay-agi d le(cid:2468)ram, lalla Maryem tugi-am, ma ulac ad am-dyeḍru wayen ur nelhi ara». Tessusem tlemẓit, maca ur thenna ara, tebɣa ad tt-id-teldi, ad tẓar acu i yellan daxel, akken kan ru(cid:2468)ent lmalaykat, txemmem teqcict nettat d yiman-is: « Tura aql-iyi we(cid:2468)di». Dɣa teddem-d tasarut tger-itt deg temrujt tebren-itt, telli kan tawwurt imir twala taɛǧaǧbit teqqim deg tlemmast n tmess, tdewwar-as tafat, temmeɣ tennul-itt s yixef n uḍad-is, yuɣal uḍad-is d awraɣ am ddheb; dɣa tuggad teqcict temdel-d tawwurt-nni s lemɣawla, sakin terwel. Ul-is la ixebbeḍ ɣef wayen texdem, aḍad-is dimma yeɣma s wuraɣ, akken tebɣu tessared-it yugi as-yekkes.